ՀԱՍՏԱՏՎԱԾ Է

Եվրասիական տնտեսական հանձնաժողովի կոլեգիայի   
2018 թվականի մարտի 6-ի   
թիվ 35 որոշմամբ

**ԿԱՆՈՆԱԿԱՐԳ**

Եվրասիական տնտեսական միության անդամ պետությունների մտավոր սեփականության օբյեկտների միասնական   
մաքսային ռեեստրը վարելու

I. Ընդհանուր դրույթներ

1. Սույն կանոնակարգը մշակվել է «Եվրասիական տնտեսական միության մասին» 2014 թվականի մայիսի 29-ի պայմանագրի (այսուհետ՝ Պայմանագիր) 89-րդ հոդվածի 2-րդ կետի 6-րդ ենթակետին և Եվրասիական տնտեսական միության մաքսային օրենսգրքի (այսուհետ՝ Օրենսգիրք) 385-րդ հոդվածին համապատասխան՝ հաշվի առնելով «Եվրասիական տնտեսական հանձնաժողովի մասին» հիմնադրույթը (Պայմանագրի թիվ 1 հավելված), և դրանով սահմանվում է Եվրասիական տնտեսական միության անդամ պետությունների (այսուհետ համապատասխանաբար՝ Միություն, անդամ պետություններ) մտավոր սեփականության օբյեկտների միասնական մաքսային ռեեստրը վարելու, այդ թվում՝ այդ ռեեստրում մտավոր սեփականության օբյեկտներն ընդգրկելու, դրանից այդ օբյեկտները հանելու, դրանում փոփոխություններ (լրացումներ) կատարելու, անդամ պետությունների մաքսային մարմինների կողմից մտավոր սեփականության օբյեկտների նկատմամբ իրավունքների պաշտպանության ժամկետը (այսուհետ՝ պաշտպանության ժամկետ) երկարաձգելու կարգը և մտավոր սեփականության օբյեկտները նշված ռեեստրում ընդգրկելիս անդամ պետությունների մաքսային մարմինների ու Եվրասիական տնտեսական հանձնաժողովի (այսուհետ՝ Հանձնաժողով) փոխգործակցության կարգը։

2. Սույն կանոնակարգի նպատակներով օգտագործվում են հասկացություններ, որոնք ունեն հետևյալ իմաստը՝

**միասնական ռեեստր**՝ անդամ պետությունների մտավոր սեփականության օբյեկտների միասնական մաքսային ռեեստր, որը մտավոր սեփականության այն օբյեկտների վերաբերյալ տեղեկությունների ամբողջությունն է, որոնց մասով անդամ պետությունների մաքսային մարմինները ձեռնարկում են Օրենսգրքի 124-րդ հոդվածով նախատեսված միջոցները

**հայտատու**՝ իրավատեր (մտավոր սեփականության օբյեկտի նկատմամբ բացառիկ իրավունք ունեցող անձ) կամ անձ, որը ներկայացնում է իրավատիրոջ (մի քանի իրավատերերի) շահերը և ունի մշտական գտնվելու վայր (գրանցված) հայտ ներկայացրած անդամ պետություններից մեկի տարածքում

**հայտ**՝ մտավոր սեփականության օբյեկտները միասնական ռեեստրում ընդգրկելու մասին Հանձնաժողով ներկայացված դիմում

**ապահովում**՝ բոլոր անդամ պետություններում իրավաբանական ուժ ունեցող՝ ապրանքների բացթողման ժամկետը կասեցնելու հետևանքով անձանց գույքային վնաս պատճառելու համար պատասխանատվության ապահովագրության պայմանագիր (պայմանագրեր) կամ այլ պայմանագիր (պայմանագրեր), որով հաստատվում է անձանց անորոշ (պայմանագիրը կնքելու պահի դրությամբ) շրջանակին գույքային վնասի փոխհատուցման պարտավորության կատարման ապահովումը

**պարտավորագիր**՝ իրավատիրոջ պարտավորությունը (գրավոր)՝ փոխհատուցելու գույքային վնասը, որը նա կարող է պատճառել հայտարարատուին, սեփականատիրոջը, ապրանքներն ստացողին կամ այլ անձանց՝ ապրանքների բացթողման ժամկետը կասեցնելու հետևանքով

**աշխատանքային օրեր**՝ շաբաթվա այն օրերը՝ երկուշաբթիից ուրբաթ, որոնք չեն համընկնում Հանձնաժողովի գտնվելու պետության օրենսդրությանը համապատասխան ոչ աշխատանքային հայտարարված օրերի հետ, ինչպես նաև այն հանգստյան օրերը, որոնց, Հանձնաժողովի գտնվելու պետության օրենսդրությանը համապատասխան, տեղափոխվել են աշխատանքային օրերը։

Սույն կանոնակարգում օգտագործվող մյուս հասկացությունները կիրառվում են Պայմանագրով և Միության իրավունքի մաս կազմող միջազգային պայմանագրերով սահմանված իմաստներով։

3. Սույն կանոնակարգի կիրառման նպատակներով կենտրոնական մաքսային մարմիններ ասելով հասկանում ենք՝

Հայաստանի Հանրապետության համար՝ Հայաստանի Հանրապետության կառավարությանն առընթեր պետական եկամուտների կոմիտեն.

Բելառուսի Հանրապետության համար՝ Բելառուսի Հանրապետության պետական մաքսային կոմիտեն.

Ղազախստանի Հանրապետության համար՝ Ղազախստանի Հանրապետության ֆինանսների նախարարության պետական եկամուտների կոմիտեն.

Ղրղզստանի Հանրապետության համար՝ Ղրղզստանի Հանրապետության կառավարությանն առընթեր պետական մաքսային ծառայությունը.

Ռուսաստանի Դաշնության համար՝ Դաշնային մաքսային ծառայությունը։

4. Միասնական ռեեստր վարելը ներառում է՝

ա) հայտերը և հայտատուների այլ դիմումներն ընդունելն ու ուսումնասիրելը.

բ) միասնական ռեեստրում մտավոր սեփականության օբյեկտներն ընդգրկելը.

գ) միասնական ռեեստրում մտավոր սեփականության օբյեկտների ընդգրկումը մերժելը.

դ) միասնական ռեեստրում փոփոխություններ (լրացումներ) կատարելը․

ե) պաշտպանության ժամկետը երկարաձգելը

զ) միասնական ռեեստրից մտավոր սեփականության օբյեկտները հանելը․

է) հայտերի և հայտատուների այլ դիմումների ուսումնասիրման արդյունքների մասին հայտատուներին ծանուցելը

ը) միասնական ռեեստրում պարունակվող տեղեկությունները Միության պաշտոնական կայքում հրապարակելը և թարմացնելը

թ) կենտրոնական մաքսային մարմինների ու Հանձնաժողովի փոխգործակցությունը։

5. Միասնական ռեեստրի վարումն իրականացվում է Հանձնաժողովի այն կառուցվածքային ստորաբաժանման կողմից, որի իրավասությանն են վերապահված մտավոր սեփականության ոլորտի հարցերը (այսուհետ՝ պատասխանատու դեպարտամենտ)։

6. Կենտրոնական մաքսային մարմինների ու Հանձնաժողովի, հայտատուների ու Հանձնաժողովի տեղեկատվական փոխգործակցության կարգը, ինչպես նաև նշված տեղեկատվական փոխգործակցության գործընթացում օգտագործվող էլեկտրոնային փաստաթղթերի և էլեկտրոնային ձևով տեղեկությունների ձևաչափերին ու կառուցվածքներին ներկայացվող պահանջները սահմանվում են Հանձնաժողովի կողմից։

II. Հայտի ձևակերպմանը, ներկայացվող փաստաթղթերի ու տեղեկությունների կազմին ներկայացվող պահանջները

7. Սույն կանոնակարգի 10-րդ կետում նշված՝ մտավոր սեփականության այն օբյեկտների վերաբերյալ տեղեկությունները, որոնք յուրաքանչյուր անդամ պետությունում ենթակա են իրավական պահպանության, միասնական ռեեստրում ընդգրկվում են հայտի հիման վրա։

8. Հայտը ներկայացվում է այն դեպքում, երբ իրավատերը բավարար հիմքեր ունի ենթադրելու, որ Միության մաքսային սահմանով ապրանքները տեղափոխելիս կամ մաքսային հսկողության տակ գտնվող ապրանքների հետ այլ գործողություններ կատարելիս կարող են խախտվել Միության իրավունքի մաս կազմող միջազգային պայմանագրերով ու ակտերով և (կամ) անդամ պետությունների օրենսդրությամբ նախատեսված՝ մտավոր սեփականության օբյեկտների նկատմամբ իր իրավունքները։

Որպես մի քանի իրավատերերի շահերը ներկայացնող անձ կարող է հանդես գալ մտավոր սեփականության նույնական (բոլոր տարրերով համընկնող) օբյեկտների իրավատերերից մեկը՝ մյուս իրավատերերի հետ պայմանավորվածությամբ:

9. Եթե հայտը ներկայացվում է իրավատիրոջ շահերը ներկայացնող անձի կողմից, ապա հայտին կցվում է նաև իրավատիրոջ կողմից այդ անձին տրված լիազորագիրը։

Անդամ պետության տարածքում տրված լիազորագիրը ձևակերպվում և հաստատվում է այդ պետության օրենսդրությանը համապատասխան:

Միության անդամ չհանդիսացող պետության տարածքում տրված լիազորագիրը ձևակերպվում է այդ պետության օրենսդրությանը համապատասխան և հաստատվում է համապատասխան միջազգային պայմանագրերի պահանջների համաձայն։

Եթե անդամ պետությունների տարածքներում մտավոր սեփականության նույնական օբյեկտների նկատմամբ իրավունքները պատկանում են տարբեր իրավատերերի, ապա հայտին կցվում են իրավատերերից յուրաքանչյուրի կողմից տրված լիազորագրերը:

Լիազորագրի մեջ նշվում են մտավոր սեփականության օբյեկտները և այն լիազորությունները, որոնք իրավատերը (մի քանի իրավատերեր) տրամադրում է ներկայացուցչին՝ մտավոր սեփականության այդ օբյեկտների նկատմամբ իրավունքների պաշտպանությունն ապահովելու նպատակով։ Մասնավորապես, այդ լիազորությունները կարող են տրամադրվել լիազորված անձին` իրավատիրոջ անունից հետևյալ գործողությունների մասով՝

հայտ ներկայացնելը

միասնական ռեեստրում փոփոխություններ (լրացումներ) կատարելու, պաշտպանության ժամկետը երկարաձգելու, մտավոր սեփականության օբյեկտը մտավոր սեփականության միասնական ռեեստրից հանելու մասին դիմում ներկայացնելը.

պարտավորագիր ստորագրելը

ապահովում ձևակերպելը

անդամ պետությունների օրենսդրությանը համապատասխան մտավոր սեփականության օբյեկտների նկատմամբ իրավունքների պաշտպանության հարցերով անդամ պետությունների լիազորված մարմիններ դիմելը, ինչպես նաև ապրանքների բացթողման ժամկետը կասեցնելու մասին որոշումը չեղարկելու մասին դիմում ներկայացնելը։

Լիազորագրի բացակայության դեպքում հայտն ուսումնասիրման ենթակա չէ, ինչի մասին հայտատուին ուղարկվում է ծանուցում՝ հայտը Հանձնաժողովում մուտք լինելու օրվանից 5 աշխատանքային օրվա ընթացքում։

Լիազորագիր տրամադրած անձի լիազորությունները պետք է հաստատված լինեն փաստաթղթերով։

10. Հայտ կարող է ներկայացվել մտավոր սեփականության օբյեկտների հետևյալ տեսակների համար՝

ա) հեղինակային իրավունքի օբյեկտներ․

բ) հարակից իրավունքների օբյեկտներ․

գ) ապրանքային նշաններ (սպասարկման նշաններ)։

11. Սույն կանոնակարգի 10-րդ կետում նշված՝ մտավոր սեփականության օբյեկտների տեսակներից տարբեր այլ տեսակների վերաբերյալ հայտն ուսումնասիրման ենթակա չէ, ինչի մասին հայտատուին ուղարկվում է ծանուցում՝ հայտը Հանձնաժողովում մուտք լինելու օրվանից 5 աշխատանքային օրվա ընթացքում։

12. Հայտը ներկայացվում է մտավոր սեփականության օբյեկտների մեկ տեսակի վերաբերյալ։

Մտավոր սեփականության այն օբյեկտների վերաբերյալ հայտերը, որոնց նկատմամբ իրավունքները պատկանում են տարբեր իրավատերերի, ձևակերպվում և ներկայացվում են առանձին՝ բացառությամբ մտավոր սեփականության նույնական օբյեկտների վերաբերյալ հայտեր ներկայացնելու դեպքերի։

Սույն կետով սահմանված պահանջների խախտմամբ ներկայացված հայտն ուսումնասիրման ենթակա չէ, ինչի մասին հայտատուին ուղարկվում է ծանուցում՝ հայտը Հանձնաժողովում մուտք լինելու օրվանից 5 աշխատանքային օրվանից ոչ ուշ՝ մերժման պատճառների նշմամբ։

13. Հայտը կազմվում է սույն կանոնակարգի 1-ին հավելվածի համաձայն սահմանված ձևով։ Հայտին կցվում են մտավոր սեփականության օբյեկտների գրանցման ձևերը (հայտագրվող օբյեկտներից յուրաքանչյուրի համար)։

14. Հայտը, կցվող գրանցման ձևերն ու սույն կանոնակարգով նախատեսված փաստաթղթերը կարող են ներկայացվել էլեկտրոնային փաստաթղթերի ձևով կամ թղթային կրիչով փաստաթղթերի ձևով։

Թղթային կրիչով փաստաթղթերի ձևով ներկայացվող հայտն ու կցվող գրանցման ձևերը պետք է ստորագրվեն հայտատուի կողմից։

Եթե հայտատուն իրավաբանական անձ է, հայտն ու կցվող գրանցման ձևերը ստորագրվում են նրա ղեկավարի կամ ղեկավարի կողմից լիազորված անձի կողմից։

Թղթային կրիչով հայտի, գրանցման ձևերի ու փաստաթղթերի ներկայացումն ուղեկցվում է էլեկտրոնային եղանակով հայտի ու գրանցման ձևերի ներկայացմամբ։

Էլեկտրոնային տեսքով հայտի ու գրանցման ձևերի կազմումն իրականացվում է Միության պաշտոնական կայքում հայտատուի անձնական տիրույթի ծառայությունների օգտագործմամբ։ Էլեկտրոնային տեսքով հայտին ու գրանցման ձևերին տրվում են գրանցման համարներ։ Անձնական տիրույթին միանալու վերաբերյալ տեղեկատվությունը տեղադրվում է «Ինտերնետ» տեղեկատվական-հեռահաղորդակցական ցանցում՝ Միության պաշտոնական կայքում և կենտրոնական մաքսային մարմինների կայքերում։

Էլեկտրոնային տեսքով գրանցման ձևը կարող է ներկայացվել միայն հայտագրվող տեղեկությունների՝ սահմանված ձևաչափին, կառուցվածքին ու դրանք լրացնելու կանոններին համապատասխանության ստուգումն անցկացնելու դեպքում։ Սխալների հայտնաբերման դեպքում հայտատուն ավտոմատ կերպով ծանուցվում է դրանց մասին։

15. Էլեկտրոնային փաստաթղթի ձևով հայտ ներկայացնելու համար սահմանված տեխնիկական պահանջները տեղադրվում են «Ինտերնետ» տեղեկատվական-հեռահաղորդակցական ցանցում՝ Միության պաշտոնական կայքում և կենտրոնական մաքսային մարմինների կայքերում։

Էլեկտրոնային փաստաթուղթը կարող է պարունակել իր ավտոմատացված մշակման համար անհրաժեշտ տեխնոլոգիական բնույթի չարտացոլվող տեղեկություններ, որոնք սահմանվում են փաստաթղթի կառուցվածքի տարրերը նկարագրելիս։

Էլեկտրոնային փաստաթղթի ձևով կամ էլեկտրոնային տեսքով հայտը և գրանցման ձևերը կազմելու դեպքում կիրառվում են Միության նորմատիվ-տեղեկատվական տեղեկությունների միասնական համակարգի ռեսուրսների կազմում ընդգրկված տեղեկատուներն ու դասակարգիչները։

16. Գրանցման ձևը պարունակում է սույն կանոնակարգի 2-րդ հավելվածով սահմանված ցանկի համաձայն կազմված վանդակները, որոնք լրացվում են սույն կետով սահմանված կարգով։

1-3-րդ, 5-րդ, 8-11-րդ և 13-15-րդ վանդակները պետք է պարտադիր լրացվեն։

1-ին վանդակում նշվում է մտավոր սեփականության օբյեկտի անվանումը (նկարագրությունը, պատկերը), որը պետք է համապատասխանի մտավոր սեփականության օբյեկտի նկատմամբ իրավունքի հաստատման համար ներկայացված փաստաթղթի մեջ նշված անվանմանը (նկարագրությանը, պատկերին)։

Մտավոր սեփականության օբյեկտի պատկերը պարունակող ֆայլը պետք է բավարարի 8x8 սմ չափի պահպանմամբ այն արտատպելու հնարավորություն նախատեսող պահանջները և ունենա JPG (JPEG) կամ TIF (TIFF) ձևաչափ (սեղմման որևէ տեսակի օգտագործում չի թույլատրվում)՝ առնվազն 300 dpi խտությամբ։ Նշված ֆայլի ծավալը չի կարող գերազանցել 5 Մբ-ը։ Պատկերի ֆոնը չպետք է լինի թափանցիկ։

2-րդ վանդակում նշվում է մտավոր սեփականության օբյեկտի իրավատերերի թիվն անդամ պետություններում։

3-րդ վանդակում նշվում է՝

«ՀեղԻ»՝ եթե հայտը ներկայացվում է հեղինակային իրավունքի օբյեկտի համար

«ՀարԻ»՝ եթե հայտը ներկայացվում է հարակից իրավունքների օբյեկտի համար

«ԱՆ»՝ եթե հայտը ներկայացվում է ապրանքային նշանի (սպասարկման նշանի) համար։

4-րդ վանդակում տառաթվային եղանակով նշվում են այն առանցքային արտահայտությունները (ներառյալ տառադարձումը), որոնք վերաբերում են մտավոր սեփականության հայտագրվող օբյեկտին և կարող են օգտագործվել ապրանքների հայտարարագրերի, տրանսպորտային (փոխադրման), առևտրային և (կամ) այլ փաստաթղթերի մեջ ապրանքները նկարագրելիս (օրինակ՝ «ICE» ապրանքային նշանով ապրանքներին առնչվող փաստաթղթերի մեջ կարող են օգտագործվել «ԻՍԵ», «ԱՅՍ» [«ИСЕ», «АЙС»] բառերը և այլն)։ 4-րդ վանդակը պարտադիր պետք է լրացվի, եթե հայտը ներկայացվում է ապրանքային նշանների (սպասարկման նշանների) համար։

5-րդ վանդակում նշվում են մտավոր սեփականության օբյեկտի իրավատեր հանդիսացող և մտավոր սեփականության օբյեկտի նկատմամբ իրավունքի հաստատման համար ներկայացված փաստաթղթերի մեջ նշված բոլոր անձանց վերաբերյալ հետևյալ տեղեկությունները՝

իրավաբանական անձանց համար՝ լրիվ կամ կրճատ (կրճատված) (առկայության դեպքում) անվանումը, դրա գտնվելու վայրը (իրավաբանական անձի հասցեն), նամակագրության համար հասցեն, հեռախոսահամարը և էլեկտրոնային փոստի հասցեն

ֆիզիկական անձանց համար՝ ազգանունը, անունը, հայրանունը (առկայության դեպքում), բնակության վայրի հասցեն, անձը հաստատող փաստաթղթի վավերապայմանները, հեռախոսահամարը և էլեկտրոնային փոստի հասցեն։

Անդամ պետությունների անձանց համար նշվում են հետևյալ տեղեկությունները (առկայության դեպքում)՝

Հայաստանի Հանրապետության անձանց համար՝ հարկ վճարողի հաշվառման համարը (ՀՎՀՀ).

Բելառուսի Հանրապետության անձանց համար՝ վճարողի հաշվառման համարը (ՎՀՀ).

Ղազախստանի Հանրապետության անձանց համար՝ բիզնես-նույնականացման համարը (ԲՆՀ) կամ անհատական նույնականացման համարը (ԱՆՀ)

Ղրղզստանի Հանրապետության անձանց համար՝ նույնականացման հարկային համարը (ՆՀՀ).

Ռուսաստանի Դաշնության անձանց համար՝ հարկ վճարողի նույնականացման համարը (ՀՎՆՀ)։

6-րդ վանդակում նշվում են մտավոր սեփականության օբյեկտի իրավատիրոջ շահերը ներկայացնող անձի վերաբերյալ այնպիսի տեղեկություններ, որոնք նույնանման են 5-րդ վանդակում իրավատերերի վերաբերյալ նշվող տեղեկություններին։

7-րդ վանդակում նշվում է լիազորագրի գործողության ավարտի ամսաթիվը։ Մի քանի իրավատերերի շահերը ներկայացնելու դեպքում նշվում է լիազորագրերի գործողության ավարտի ժամկետներից առավել վաղ ժամկետը։ 6-րդ վանդակը լրացնելու դեպքում 7-րդ վանդակը պետք է պարտադիր լրացվի։

8-րդ վանդակում նշվում են՝

անդամ պետությունների տարածքներում ապրանքային նշանի (սպասարկման նշանի) նկատմամբ իրավունքի հաստատման համար ներկայացված փաստաթղթերի անվանումներն ու վավերապայմանները, ինչպես նաև այդ փաստաթղթերը տրամադրած մարմինների անվանումները

հեղինակային իրավունքի կամ հարակից իրավունքների հաստատման համար ներկայացված փաստաթղթերի անվանումներն ու վավերապայմանները, ինչպես նաև այդ փաստաթղթերը տրամադրած մարմինների (կազմակերպությունների) անվանումները

իրավունքների գործողության ժամկետները յուրաքանչյուր անդամ պետությունում (եթե հեղինակային իրավունքի օբյեկտի նկատմամբ իրավունքի գործողության ժամկետը սահմանված չէ, ապա նշվում է «հեղինակ» բառը)

այն ապրանքների անվանումները, որոնց վրա տարածվում է մտավոր սեփականության օբյեկտի նկատմամբ իրավունքը (ապրանքային նշանների (սպասարկման նշանների) համար նշելով «Նշանների գրանցման նպատակներով ապրանքների և ծառայությունների միջազգային դասակարգման մասին» 1957 թվականի հունիսի 15-ի Նիցցայի համաձայնագրով նախատեսված՝ նշանների գրանցման նպատակով ապրանքների և ծառայությունների միջազգային դասակարգման դասերը)։

9-րդ վանդակում նշվում են հայտատուի մոտ առկա հետևյալ տեղեկությունները՝

տեղեկություններ այն անձանց մասին, որոնք ներգրավված են մտավոր սեփականության հայտագրվող օբյեկտը պարունակող բնօրինակ ապրանքների շրջանառության մեջ (իրավաբանական անձի անվանումը և (կամ) ֆիզիկական անձի ազգանունը, անունը, հայրանունը (առկայության դեպքում), հասցեները, ՀՎՀՀ-ն կամ ՎՀՀ-ն կամ ԲՆՀ-ն կամ ԱՆՀ-ն կամ ՆՀՀ-ն (անդամ պետությունների ռեզիդենտ հանդիսացող անձանց դեպքում))՝ նշելով նրանց դերը (ներմուծող, փոխադրող, բեռն ստացող, լիցենզիա ունեցող, արտադրող, արտահանող)

տեղեկություններ փոխադրման (տարանցիկ փոխադրման) երթուղիների, տրանսպորտի տեսակների, փոխաբեռնման, պահպանման վայրերի, Միության մաքսային սահմանի հատման վայրերի, մաքսային գործառնությունների կատարման և մաքսային հսկողության անցկացման վայրերի վերաբերյալ

տեղեկություններ՝ ներմուծվող բնօրինակ ապրանքների տարբերակիչ առանձնահատկությունների ու բնութագրերի վերաբերյալ (ըստ ապրանքի յուրաքանչյուր տեսակի (մակնիշի))՝

ապրանքի ու առանձին բաղադրիչ տարրերի նկարագրությունը (արտաքին տեսքը, պաշտպանիչ դրոշմավորումը, հոլոգրամները, պիտակները, շտրիխ կոդերը, գույնը, արտիկուլների, սերտիֆիկացման նշանների առկայությունը), պատկերներն ու սխեմաները՝ JPEG ձևաչափով (յուրաքանչյուր ֆայլ՝ առավելագույնը 1.5 Մբ ծավալով)։ Հեղինակային իրավունքի կամ հարակից իրավունքների օբյեկտ պարունակող ապրանքի վերաբերյալ տեղեկատվությունը կարող է ներկայացվել MP3, MP4, AVI ձևաչափով ֆայլի ձևով

ապրանքների փոխադրման առանձնահատկությունները (քանակը փաթեթվածքի մեջ, տակնոցների, տակդիրների օգտագործումը), փաթեթվածքի տեսակը (նյութը, գույնը, ձևը), նույնականացման համարները, պաշտպանիչ դրոշմավորումը, շտրիխ կոդերը, պատկերներն ու սխեմաները՝ JPEG ձևաչափով (յուրաքանչյուր ֆայլ՝ առավելագույնը 1.5 Մբ ծավալով).

տեղեկություններ՝ բնօրինակ ապրանքներն ուղեկցող փաստաթղթերի վերաբերյալ (էլեկտրոնային կրիչները, հրահանգները, երաշխիքային կտրոնները, մասնագրերը, սերտիֆիկատները), և դրանց տարբերակիչ առանձնահատկությունները (լեզուն, տառատեսակը, գույնը)։

10-րդ վանդակում նշվում են հայտատուի մոտ առկա հետևյալ տեղեկությունները՝

տեղեկություններ այն անձանց մասին, որոնք կապված են մտավոր սեփականության օբյեկտի նկատմամբ իրավունքների խախտման հատկանիշներ ունեցող ապրանքների շրջանառության հետ (իրավաբանական անձի անվանումը և (կամ) ֆիզիկական անձի ազգանունը, անունը, հայրանունը (առկայության դեպքում), հասցեները, ՀՎՀՀ-ն կամ ՎՀՀ-ն կամ ԲՆՀ-ն կամ ԱՆՀ-ն կամ ՆՀՀ-ն (անդամ պետությունների ռեզիդենտ հանդիսացող անձանց դեպքում))՝ նշելով նրանց դերը (ներմուծող, փոխադրող, բեռն ստացող, արտադրող, արտահանող)

տեղեկություններ՝ փոխադրման (տարանցիկ փոխադրման) երթուղիների, տրանսպորտի տեսակների, փոխաբեռնման, պահպանման վայրերի, Միության մաքսային սահմանի հատման վայրերի, մաքսային գործառնությունների կատարման և մաքսային հսկողության անցկացման վայրերի վերաբերյալ

տեղեկություններ՝ մտավոր սեփականության օբյեկտի նկատմամբ իրավունքների խախտման հատկանիշներ ունեցող ապրանքների տարբերակիչ առանձնահատկությունների ու բնութագրերի վերաբերյալ (ըստ ապրանքի յուրաքանչյուր տեսակի (մակնիշի))՝

ապրանքի ու առանձին բաղադրիչ տարրերի նկարագրությունը (արտաքին տեսքը, պաշտպանիչ դրոշմավորման, հոլոգրամների, պիտակների, շտրիխ կոդերի նմանակումը, գույնը, արտիկուլների, սերտիֆիկացման նշանների առկայությունը), պատկերներն ու սխեմաները՝ JPEG ձևաչափով (յուրաքանչյուր ֆայլ՝ առավելագույնը 1.5 Մբ ծավալով).

ապրանքների փոխադրման առանձնահատկությունները (քանակը փաթեթվածքի մեջ, տակնոցների, տակդիրների օգտագործումը), փաթեթվածքի տեսակը (նյութը, գույնը, ձևը), նույնականացման համարները, պաշտպանիչ դրոշմավորման, շտրիխ կոդերի նմանակումը, պատկերներն ու սխեմաները՝ JPEG ձևաչափով (յուրաքանչյուր ֆայլ՝ առավելագույնը 1.5 Մբ ծավալով).

Տեղեկություններ՝ մտավոր սեփականության օբյեկտի նկատմամբ իրավունքների խախտման հատկանիշներ ունեցող ապրանքներն ուղեկցող փաստաթղթերի վերաբերյալ (էլեկտրոնային կրիչները, հրահանգները, երաշխիքային կտրոնները, մասնագրերը, սերտիֆիկատները) և դրանց տարբերակիչ առանձնահատկությունները (լեզուն, տառատեսակը, գույնը, սխալները, լուսապատճենները, պոլիգրաֆիայի որակը)։

11-րդ վանդակում, Եվրասիական տնտեսական միության արտաքին տնտեսական գործունեության միասնական ապրանքային անվանացանկին (այսուհետ՝ ԵԱՏՄ ԱՏԳ ԱԱ) համապատասխան, նշվում են մտավոր սեփականության հայտագրվող այն օբյեկտը պարունակող ապրանքների ծածկագրերը՝ առնվազն առաջին 6 նիշերի մակարդակով, որի մասով պահանջվում է մտավոր սեփականության oբյեկտի նկատմամբ իրավունքների պաշտպանությանն ուղղված միջոցների ձեռնարկում մաքսային մարմինների կողմից։ Չի թույլատրվում նշել այն ապրանքների ծածկագրերը, որոնց վրա չի տարածվում մտավոր սեփականության օբյեկտների իրավական պահպանությունը բոլոր անդամ պետությունների տարածքներում։

12-րդ վանդակում նշվում են այն չափանիշները, որոնց դեպքում հայտատուն մտավոր սեփականության հայտագրվող օբյեկտը պարունակող ապրանքների տեղափոխումը չի դիտարկում որպես իր իրավունքի խախտում, և այդ ապրանքների փոխադրման ժամանակ անդամ պետությունների մաքսային մարմինների կողմից մտավոր սեփականության օբյեկտների նկատմամբ իրավունքների պաշտպանությանն ուղղված միջոցների ձեռնարկում չի պահանջվում։ Չափանիշները պետք է ներառեն մաքսային մարմինների կողմից նշված միջոցները չկիրառելու ոլորտը (քանակական և (կամ) արժեքային չափանիշը, այն մաքսային ընթացակարգերի թվարկումը, որոնցով ապրանքների ձևակերպման համար չի պահանջվում այդ միջոցների ձեռնարկում մաքսային մարմինների կողմից, ապրանքի վիճակը բնութագրող տեղեկությունները (օրինակ՝ «գործածության մեջ եղած»), որպես օտարերկրյա անհատույց օգնություն ներմուծվող ապրանքների փոխադրման հետ կապված առանձնահատկությունները)։

13-րդ վանդակում նշվում է այն ժամկետը, որի համար պահանջվում է մտավոր սեփականության օբյեկտի նկատմամբ իրավունքների պաշտպանությանն ուղղված միջոցների ձեռնարկումն անդամ պետությունների մաքսային մարմինների կողմից։

Պաշտպանության ժամկետը կազմում է առավելագույնը երկու տարի՝ մտավոր սեփականության օբյեկտը միասնական ռեեստրում ընդգրկելու օրվանից, և չի կարող գերազանցել մտավոր սեփականության օբյեկտի իրավական պահպանության ժամկետն այն անդամ պետությունում, որտեղ այդ ժամկետն ավելի շուտ է լրանում՝ հաշվի առնելով հայտի մեջ նշված ժամկետը և հայտին կցվող փաստաթղթերի գործողության ժամկետները։

14-րդ վանդակում նշվում է տեղեկատվություն՝ անդամ պետությունների օրենսդրությանը համապատասխան մտավոր սեփականության օբյեկտի նկատմամբ իրավունքների պաշտպանության հարցերով՝ անդամ պետությունների լիազորված մարմիններ դիմելու, ինչպես նաև ապրանքների բացթողման ժամկետը կասեցնելու վերաբերյալ որոշումը մաքսային մարմինների կողմից չեղարկելու մասին՝ Օրենսգրքի 124-րդ հոդվածի 9-րդ կետի 1-ին ենթակետով նախատեսված հայտը ներկայացնելու համար լիազորված կոնտակտային անձանց մասին (իրավաբանական անձի լրիվ և կրճատ (կրճատված) անվանումները և (կամ) ֆիզիկական անձանց ազգանունները, անունները, հայրանունները (առկայության դեպքում), փոստային հասցեները, էլեկտրոնային փոստի հասցեները, հեռախոսահամարները)։ Մի քանի կոնտակտային անձանց առկայության դեպքում նշվում է տեղեկատվություն՝ նրանցից յուրաքանչյուրի մասին։

15-րդ վանդակում դրվում է հայտատուի ստորագրությունը, ստորագրության վերծանումը (ազգանունը, անունը, հայրանունը (առկայության դեպքում)) և ստորագրելու ամսաթիվը։

17. Հայտին կցվում են անդամ պետություններում մտավոր սեփականության օբյեկտների նկատմամբ իրավունքների հաստատման համար ներկայացվող փաստաթղթերը (բնօրինակները կամ հաստատված պատճենները, այդ թվում՝ հայտատուի կողմից հաստատված պատճենները)՝ սույն կանոնակարգի 3-րդ հավելվածով սահմանված ցանկի համաձայն, ինչպես նաև հայտի մեջ նշված տեղեկությունները հաստատող փաստաթղթերը։

Այն դեպքում, երբ հայտատուն գրանցման ձևի 14-րդ վանդակում նշված կոնտակտային անձը չէ, հայտին կցվում է մտավոր սեփականության օբյեկտների նկատմամբ իրավունքների պաշտպանության հարցերով անդամ պետությունների լիազորված մարմիններ դիմելու, ինչպես նաև ապրանքների բացթողման ժամկետը կասեցնելու վերաբերյալ որոշումը մաքսային մարմինների կողմից չեղարկելու մասին Օրենսգրքի 124-րդ հոդվածի 9-րդ կետի 1-ին ենթակետով նախատեսված հայտը ներկայացնելու համար իրավատիրոջ կողմից լիազորությունների տրամադրումը հաստատող լիազորագիրը (լիազորագրերը)։

18. Հայտին կցվում է սույն կանոնակարգի 4-րդ հավելվածի համաձայն սահմանված ձևով կազմված պարտավորագիրը։

Եթե անդամ պետությունների տարածքներում մտավոր սեփականության նույնական օբյեկտների նկատմամբ իրավունքները պատկանում են տարբեր իրավատերերի, ապա հայտին կցվում են իրավատերերից յուրաքանչյուրի կողմից տրված պարտավորագրերը:

Իրավատիրոջ (մի քանի իրավատերերի) շահերն անդամ պետությունների մաքսային մարմիններում ներկայացնելու համար լիազորագրի (լիազորագրերի) կամ այդպիսի լիազորությունները հաստատող այլ փաստաթղթի առկայության դեպքում պարտավորագիրը կարող է ձևակերպվել իրավատիրոջ (մի քանի իրավատերերի) շահերը ներկայացնող անձի կողմից:

Պարտավորագրի բացակայության դեպքում հայտն ուսումնասիրման ենթակա չէ, ինչի մասին հայտուտին ուղարկվում է ծանուցում՝ հայտը Հանձնաժողով մուտք լինելու օրվանից 5 աշխատանքային օրվա ընթացքում:

19. Հայտը և կցվող փաստաթղթերը կազմվում են ռուսերենով։ Եթե հայտին կցվող փաստաթղթերը կազմվել են այլ լեզվով, կցվում է դրանց ռուսերեն թարգմանությունը։ Թարգմանության ճշգրտության համար պատասխանատվությունը կրում է հայտատուն։ Փաստաթղթերի (բնօրինակների ու պատճենների) տեքստերը պետք է լինեն դյուրընթեռնելի ու ունենան կնիքների ու դրոշմակնիքների (դրանց առկայության դեպքում) տարբերակելի դրոշմվածքներ։

20. Հայտատուն իրավունք ունի հետ կանչելու հայտը մինչև դրա վերաբերյալ որոշում ընդունելը։ Համապատասխան դիմումը Հանձնաժողով մուտք լինելու դեպքում հայտը հետագա ուսումնասիրման ենթակա չէ։

Հայտը հետ կանչելու դեպքում հայտատուն իրավունք ունի պահանջելու հայտին կցվող փաստաթղթերը։ Այդ դեպքում պահանջված փաստաթղթերն ուղարկվում են հայտատուի դիմումը մուտք լինելու օրվանից 10 աշխատանքային օրվա ընթացքում։ Այլ դեպքերում հայտը հետ կանչելու մասին դիմումին պատասխան չի ներկայացվում։

III. Հայտն ուսումնասիրելու կարգը

21. Հայտի ուսումնասիրումը սահմանված կարգով և սույն կանոնակարգով սահմանված ժամկետներում իրականացվում է պատասխանատու դեպարտամենտի այն աշխատակիցների կողմից, որոնք պատասխանատու դեպարտամենտի տնօրենի կողմից լիազորված են դրա համար (այսուհետ՝ լիազորված աշխատակիցներ)։

22. Հանձնաժողովի և անդամ պետությունների մաքսային մարմինների պաշտոնատար անձինք ու աշխատակիցները, ինչպես նաև այլ անձինք, որոնք հայտատուի կողմից ներկայացվող տեղեկատվությանն առնչվելու իրավունք են ստացել անդամ պետությունների օրենսդրությանը համապատասխան, իրավունք չունեն հրապարակելու, անձնական նպատակներով օգտագործելու կամ երրորդ անձանց փոխանցելու հրապարակման ոչ ենթակա տեղեկատվությունը՝ բացառությամբ սույն կանոնակարգով և (կամ) անդամ պետությունների օրենսդրությամբ սահմանված դեպքերի։

Սահմանափակ տարածման փաստաթղթերը, այդ թվում՝ գաղտնի տեղեկատվություն պարունակող փաստաթղթերը Հանձնաժողով մուտք լինելու դեպքում այդ փաստաթղթերի հետ աշխատանքն իրականացվում է Եվրասիական տնտեսական հանձնաժողովի խորհրդի 2014 թվականի սեպտեմբերի 18-ի թիվ 71 որոշմամբ սահմանված կարգով։

23. Հայտը Հանձնաժողով մուտք լինելու օրվանից 3 աշխատանքային օրվա ընթացքում լիազորված աշխատակիցն ստուգում է ներկայացված փաստաթղթերի ու տեղեկությունների լրակազմությունը, թղթային կրիչով գրանցման ձևերի համապատասխանությունն էլեկտրոնային տեսքով գրանցման ձևերին (եթե հայտը ներկայացվում է թղթային կրիչով փաստաթղթի ձևով), ինչպես նաև լիազորագրի ու պարտավորագրի ձևակերպմանը ներկայացվող պահանջների պահպանումը։

Եթե փաստաթղթերն ու տեղեկությունները ներկայացվել են ոչ ամբողջական ծավալով, հայտատուին նշված ժամկետում ուղարկվում է ծանուցում՝ նշված ծանուցումն ուղարկելու օրվանից 30 աշխատանքային օրը չգերազանցող ժամկետում բացակայող փաստաթղթերն ու տեղեկությունները ներկայացնելու անհրաժեշտության մասին։

Լիազորագրի ու պարտավորագրի բացակայության դեպքում կիրառվում են սույն կանոնակարգի 9-րդ կետի տասնմեկերորդ պարբերության և 18-րդ կետի չորրորդ պարբերության դրույթները։

Հայտի ուսումնասիրման ժամկետը կասեցվում է նշված ծանուցումն ուղարկելու օրվանից և վերսկսվում է բացակայող փաստաթղթերն ու տեղեկությունները ներկայացնելու օրը։

Բացակայող փաստաթղթերն ու տեղեկությունները չներկայացնելու դեպքում հայտը հետագա ուսումնասիրման ենթակա չէ, ինչի մասին հայտատուին ուղարկվում է ծանուցում՝ սույն կետի երկրորդ պարբերության մեջ նշված ժամկետը լրանալու օրվանից 3 աշխատանքային օրվա ընթացքում։

Ներկայացված փաստաթղթերն ու տեղեկությունները համարվում են հավաստի, քանի դեռ հակառակը սահմանված չէ։

24. Պատասխանատու դեպարտամենտը փաստաթղթերն ու տեղեկություններն ամբողջական ծավալով հայտատուի կողմից ներկայացվելու օրվանից 3 աշխատանքային օրվա ընթացքում կենտրոնական մաքսային մարմիններ էլեկտրոնային եղանակով ուղարկում է մտավոր սեփականության հայտագրված օբյեկտների վերաբերյալ հայտն ու գրանցման ձևերը։

Սույն կանոնակարգի 20-րդ կետին համապատասխան՝ հայտը հետ կանչելու դեպքում պատասխանատու դեպարտամենտը կենտրոնական մաքսային մարմիններին տեղեկացնում է դրա մասին՝ հայտատուի դիմումը մուտք լինելու օրվանից 1 աշխատանքային օրվա ընթացքում։

25. Պատասխանատու դեպարտամենտի կողմից հայտն ու գրանցման ձևերն ուղարկվելու օրվանից 30 աշխատանքային օրվանից ոչ ուշ կենտրոնական մաքսային մարմիններն ստուգում են գրանցման ձևերի 5-րդ, 8-10-րդ վանդակներում նշված տեղեկությունները և միասնական ռեեստրում մտավոր սեփականության օբյեկտների ընդգրկումը մերժելու համար հիմքերի առկայության դեպքում էլեկտրոնային եղանակով պատասխանատու դեպարտամենտ են ուղարկում մերժումը՝ սույն կանոնակարգի 5-րդ հավելվածի համաձայն սահմանված ձևով։

Կենտրոնական մարմնի կողմից միասնական ռեեստրում մտավոր սեփականության օբյեկտների ընդգրկումը մերժելու համար հիմք է ծառայում հայտատուի ներկայացրած տեղեկությունների ոչ հավաստի լինելը։

26. Եթե մտավոր սեփականության օբյեկտները միասնական ռեեստրում ընդգրկելու վերաբերյալ մերժում է ներկայացվել պատասխանատու դեպարտամենտ մեկ կամ մի քանի կենտրոնական մարմինների կողմից, ապա մտավոր սեփականության օբյեկտը միասնական ռեեստրում չի ընդգրկվում։ Այդ դեպքում սույն կանոնակարգի 25-րդ կետի առաջին պարբերության մեջ նշված ժամկետը լրանալու օրվանից 3 աշխատանքային օրվա ընթացքում պատասխանատու դեպարտամենտի կողմից ընդունվում է որոշում՝ միասնական ռեեստրում մտավոր սեփականության օբյեկտների ընդգրկումը մերժելու վերաբերյալ, որը պատրաստվում է պատասխանատու դեպարտամենտի լիազորված աշխատակցի կողմից և ստորագրվում տնօրենի (տնօրենի տեղակալի) կողմից։

Նշված որոշումը պետք է պարունակի համար ու ամսաթիվ, տեղեկություններ՝ մտավոր սեփականության օբյեկտների անվանումների վերաբերյալ, և մերժման պատճառները։

27. Սույն կանոնակարգի 26-րդ կետի առաջին պարբերության մեջ նշված որոշումն ընդունվելու օրվանից 3 աշխատանքային օրվա ընթացքում հայտատուին ուղարկվում է ծանուցում՝ միասնական ռեեստրում մտավոր սեփականության օբյեկտների ընդգրկումը մերժելու մասին՝ կցելով կենտրոնական մաքսային մարմինների մերժումների պատճենները։

28. Եթե սույն կանոնակարգի 25-րդ կետի առաջին պարբերության մեջ նշված ժամկետի ընթացքում որևէ կենտրոնական մաքսային մարմնից մերժում չի ներկայացվել պատասխանատու դեպարտամենտ, ապա այդ ժամկետը լրանալու օրվանից 3 աշխատանքային օրվա ընթացքում հայտատուին ուղարկվում է մտավոր սեփականության օբյեկտները միասնական ռեեստրում ընդգրկելու հնարավորության մասին ծանուցում, որը պետք է պարունակի նշում՝ հայտատուի կողմից ապահովում ներկայացնելու անհրաժեշտության մասին։

29. Սույն կանոնակարգի 28-րդ կետում նշված ծանուցումն ուղարկելու օրվանից 30 աշխատանքային օրվա ընթացքում հայտատուն պատասխանատու դեպարտամենտ է ներկայացնում ապահովումը կամ իր կողմից հաստատված ապահովման պատճենը։

Ընդ որում, ապահովման գումարը պետք է կազմի 10 հազար եվրոյին համարժեք գումարից ոչ պակաս գումար՝ պայմանագիրը (պայմանագրերը) կնքելու կամ այդ պայմանագրերում փոփոխություններ կատարելու օրվա դրությամբ գործող փոխարժեքով։

Ապահովումը պետք է պարունակի տեղեկություններ՝ դրա գործողության ժամկետի, միասնական ռեեստրում ընդգրկվող մտավոր սեփականության օբյեկտների անվանումների, ինչպես նաև մտավոր սեփականության օբյեկտների նկատմամբ իրավունքների հաստատման համար ներկայացված փաստաթղթերի վավերապայմանների վերաբերյալ։

Ապահովման գումարի՝ փոխարժեքի փոփոխմամբ պայմանավորված նվազումը Օրենսգրքի 385-րդ հոդվածի 11-րդ կետի երկրորդ պարբերությամբ նախատեսված գումարից հիմք չէ մտավոր սեփականության օբյեկտը միասնական ռեեստրից հանելու համար։

30. Իրավատիրոջ (մի քանի իրավատերերի) շահերն անդամ պետությունների մաքսային մարմիններում ներկայացնելու համար պատշաճ կերպով ձևակերպված լիազորագրի (լիազորագրերի) կամ այդպիսի լիազորությունները հաստատող այլ փաստաթղթի առկայության դեպքում սույն կանոնակարգի 29-րդ կետի երկրորդ պարբերության մեջ նշված պայմանագրերը կարող են ձևակերպվել իրավատիրոջ (մի քանի իրավատերերի) շահերը ներկայացնող անձի կողմից:

31. Ապահովումը Հանձնաժողով ներկայացվելու օրվանից 3 աշխատանքային օրվանից ոչ ուշ պատասխանատու դեպարտամենտն ընդունում է որոշում՝ մտավոր սեփականության օբյեկտները միասնական ռեեստրում ընդգրկելու վերաբերյալ, որը պատրաստվում է պատասխանատու դեպարտամենտի լիազորված աշխատակցի կողմից և ստորագրվում տնօրենի (տնօրենի տեղակալի) կողմից։

32. Մտավոր սեփականության օբյեկտները միասնական ռեեստրում ընդգրկելու վերաբերյալ որոշումը պետք է պարունակի համար ու ամսաթիվ, տեղեկություններ՝ մտավոր սեփականության օբյեկտների անվանումների և այն առավելագույն ժամկետի վերաբերյալ, որով մտավոր սեփականության օբյեկտներն ընդգրկվում են միասնական ռեեստրում։

Մտավոր սեփականության օբյեկտները միասնական ռեեստրում ընդգրկելու առավելագույն ժամկետը հետևյալ ժամկետներից առավել վաղ լրացող ժամկետն է՝

միասնական ռեեստրում մտավոր սեփականության օբյեկտներն ընդգրկելու օրվանից 2 տարի.

հայտի մեջ նշված ժամկետը

մտավոր սեփականության օբյեկտների իրավական պահպանության գործողության ժամկետը

ապահովման կամ հայտին կցվող այլ փաստաթղթի գործողության ժամկետը։

33. Սույն կանոնակարգի 29-րդ կետի առաջին պարբերության մեջ նշված ժամկետի ընթացքում հայտատուի կողմից ապահովում չներկայացվելու դեպքում պատասխանատու դեպարտամենտն ընդունում է որոշում՝ միասնական ռեեստրում մտավոր սեփականության օբյեկտների ընդգրկումը մերժելու վերաբերյալ, ինչի մասին հայտատուին ուղարկվում է ծանուցում՝ այդ որոշումն ընդունելու օրվանից 3 աշխատանքային օրվա ընթացքում։

Նշված որոշումը պատրաստվում է պատասխանատու դեպարտամենտի լիազորված աշխատակցի կողմից և ստորագրվում տնօրենի (տնօրենի տեղակալի) կողմից։

IV. Մտավոր սեփականության օբյեկտների ընդգրկումը   
միասնական ռեեստրում

34. Սույն կանոնակարգի 31-րդ կետով նախատեսված որոշումն ընդունելու օրվանից 3 աշխատանքային օրվա ընթացքում պատասխանատու դեպարտամենտն ապահովում է մտավոր սեփականության օբյեկտների ընդգրկումը միասնական ռեեստրում, սույն կանոնակարգի 53-րդ կետով նախատեսված տեղեկությունների հրապարակումը Միության պաշտոնական կայքում և հայտատուին ուղարկում է ծանուցում։

Մտավոր սեփականության օբյեկտները միասնական ռեեստրում ընդգրկելու համար վճար չի գանձվում։

35. Միասնական ռեեստրում ընդգրկվում են սույն կանոնակարգի 6-րդ հավելվածով սահմանված ցանկի համաձայն սահմանված տեղեկությունները։

36. Միասնական ռեեստրի վարումն իրականացվում է լիազորված աշխատակիցների կողմից էլեկտրոնային եղանակով՝ միասնական ռեեստրում չթույլատրված եղանակով տեղեկություններ ընդգրկելու, դրանք փոփոխելու ու ռեեստրից հանելու հնարավորությունը բացառող ծրագրային միջոցների օգտագործմամբ։

37. Մտավոր սեփականության օբյեկտը միասնական ռեեստրում ընդգրկելու դեպքում այդ օբյեկտին տրվում է գրանցման համար, որը ձևավորվում է հետևյալ կերպ՝

00000/XX-NNNN-ՕՕԱԱՏՏ,

որտեղ՝

00000-ն գրառման հնգանիշ հերթական համարն է, որը տրվում է մտավոր սեփականության օբյեկտին՝ անկախ դրա տեսակից

XX-ը մտավոր սեփականության օբյեկտի տեսակն է («ՀեղԻ»՝ հեղինակային իրավունքի օբյեկտ, «ՀարԻ»՝ հարակից իրավունքների օբյեկտ, «ԱՆ»՝ ապրանքային նշան (սպասարկման նշան))

NNNN-ն մտավոր սեփականության օբյեկտը միասնական ռեեստրում ընդգրկելու վերաբերյալ որոշման համարն է.

ՕՕԱԱՏՏ-ն՝ մտավոր սեփականության օբյեկտը միասնական ռեեստրում ընդգրկելու ամսաթիվն է (օրը, ամիսը, տարեթվի վերջին 2 թվերը)։

V. Միասնական ռեեստրում փոփոխություններ (լրացումներ) կատարելը, այդ թվում՝ պաշտպանության ժամկետը երկարաձգելը

38. Հայտի կամ ներկայացված փաստաթղթերի մեջ նշված տեղեկությունների փոփոխության դեպքում հայտատուն սույն կանոնակարգով նախատեսված կարգով տեղեկությունների փոփոխության օրվանից 5 աշխատանքային օրվա ընթացքում պարտավոր է ձեռնարկել միջոցներ՝ միասնական ռեեստրում այդ տեղեկությունների մասով փոփոխություններ (լրացումներ) կատարելու համար։

39. Միասնական ռեեստրում կատարվում են փոփոխություններ (լրացումներ), այդ թվում՝ պաշտպանության ժամկետի երկարաձգման հետ կապված փոփոխություններ (լրացումներ)՝ հետևյալ հիմքերի առկայության դեպքում՝

հայտատուի կողմից դիմում ներկայացվելը.

տեխնիկական բնույթի ուղղումներ կատարելու անհրաժեշտությունը։

Միասնական ռեեստրում փոփոխություններ (լրացումներ) կատարելու, այդ թվում՝ պաշտպանության ժամկետը երկարաձգելու մասին հայտատուի դիմումները ձևակերպվում են՝ հաշվի առնելով սույն կանոնակարգի 14-րդ կետի առաջինից երրորդ պարբերություններով նախատեսված՝ հայտերի ձևակերպմանը ներկայացվող պահանջները։

Միասնական ռեեստրում ընդգրկված՝ մտավոր սեփականության օբյեկտների վերաբերյալ տեղեկությունների փոփոխումը (լրացումը) իրականացվում է սույն կանոնակարգի 45-րդ կետին համապատասխան։

40. Փոփոխությունները (լրացումները), այդ թվում՝ պաշտպանության ժամկետի երկարաձգման հետ կապված փոփոխությունները (լրացումները) միասնական ռեեստրում կատարվում են պատասխանատու դեպարտամենտի լիազորված աշխատակցի կողմից պատրաստված և տնօրենի (տնօրենի տեղակալի) կողմից ստորագրված որոշման հիման վրա։

41. Միասնական ռեեստրում փոփոխություններ (լրացումներ) կատարելու վերաբերյալ որոշումն ընդունվում է սույն կանոնակարգի 39-րդ կետում նշված հիմքերի առաջացման օրվանից 10 աշխատանքային օրվա ընթացքում։

42. Պաշտպանության ժամկետի երկարաձգումն իրականացվում է անսահմանափակ անգամ, սակայն ամեն անգամ առավելագույնը 2 տարով՝ պայմանով, որ հայտատուի կողմից դիմումը ներկայացվի պաշտպանության ժամկետը լրանալուն նախորդող առնվազն 45 աշխատանքային օր առաջ։

Այն ժամկետը, որով երկարաձգվում է մտավոր սեփականության օբյեկտների նկատմամբ իրավունքների պաշտպանությունը, սահմանվում է հայտատուի դիմումի մեջ նշված ժամկետով, սակայն այն չի կարող գերազանցել Հանձնաժողով ներկայացված ապահովման գործողության ժամկետը, ինչպես նաև մտավոր սեփականության օբյեկտի իրավական պահպանության ժամկետն այն անդամ պետությունում, որտեղ այդ ժամկետն ավելի շուտ է լրանում։

43. Իրավատիրոջ փոփոխման դեպքում միասնական ռեեստրում փոփոխություններ կատարել չի թույլատրվում, իսկ մտավոր սեփականության օբյեկտը ենթակա է հանման միասնական ռեեստրից։

44. Միասնական ռեեստրում փոփոխություններ (լրացումներ) կատարելու վերաբերյալ որոշումն ընդունվելու օրվանից 3 աշխատանքային օրվա ընթացքում լիազորված աշխատակցի կողմից միասնական ռեեստրում կատարվում են համապատասխան փոփոխությունները (լրացումները), իսկ հայտատուին ուղարկվում է ծանուցում։

45. Միասնական ռեեստրում ընդգրկված մտավոր սեփականության օբյեկտների իրավատիրոջ կամ նրա ներկայացուցչի կողմից Միության պաշտոնական կայքում անձնական տիրույթի ծառայությունների օգտագործմամբ իրականացվում է այդ օբյեկտներին առնչվող հետևյալ տեղեկությունների փոփոխումը (լրացումը)՝

բնօրինակ ապրանքների շրջանառությանն առնչվող տեղեկություններ

մտավոր սեփականության օբյեկտի նկատմամբ իրավունքների խախտման հատկանիշներ ունեցող ապրանքների շրջանառությանն առնչվող տեղեկություններ

մտավոր սեփականության օբյեկտների նկատմամբ իրավունքների պաշտպանությանն ուղղված միջոցների՝ մաքսային մարմինների կողմից կիրառման բացառությունների վերաբերյալ տեղեկություններ

մտավոր սեփականության օբյեկտի նկատմամբ իրավունքների պաշտպանության հարցերով անդամ պետությունների լիազորված մարմիններ դիմելու, ինչպես նաև ապրանքների բացթողման ժամկետը կասեցնելու վերաբերյալ որոշումն անդամ պետությունների մաքսային մարմինների կողմից չեղարկելու մասին Օրենսգրքի 124-րդ հոդվածի 9-րդ կետի 1-ին ենթակետով նախատեսված հայտը ներկայացնելու համար լիազորված կոնտակտային անձանց նամակագրության համար հասցեները, էլեկտրոնային փաստի հասցեները, հեռախոսահամարները։

VI. Միասնական ռեեստրից մտավոր սեփականության   
օբյեկտները հանելը

46. Մտավոր սեփականության օբյեկտները միասնական ռեեստրից հանվում են հետևյալ հիմքերի առկայության դեպքում՝

հայտատուի կողմից դիմում ներկայացվելը.

հայտատուի կողմից ոչ հավաստի տեղեկություններ ներկայացնելու փաստի հայտնաբերումը.

ցանկացած անդամ պետությունում մտավոր սեփականության օբյեկտի իրավական պահպանության վաղաժամկետ դադարեցումը.

անդամ պետությունների պետական մարմիններից (կազմակերպություններից) տեղեկատվության ստացումն այն մասին, որ միասնական ռեեստրում որպես իրավատեր նշված անձինք, անդամ պետությունների օրենսդրությանը համապատասխան, ցանկացած անդամ պետությունում զրկված են մտավոր սեփականության օբյեկտի նկատմամբ իրավունքներից կամ նրանց այդ իրավունքները սահմանափակված են

ցանկացած անդամ պետությունում իրավատիրոջ փոփոխման վերաբերյալ տեղեկատվության ստացումը.

ապահովման գործողության դադարումը։

Հայտատուի՝ մտավոր սեփականության օբյեկտները միասնական ռեեստրից հանելու մասին դիմումները ձևակերպվում են՝ հաշվի առնելով սույն կանոնակարգի 14-րդ կետի առաջինից երրորդ պարբերություններով նախատեսված՝ հայտերի ձևակերպմանը ներկայացվող պահանջները։

47. Եթե հայտատուի՝ մտավոր սեփականության օբյեկտները միասնական ռեեստրից հանելու մասին դիմումը ներկայացվում է իրավատիրոջ ներկայացուցչի կողմից, ապա դիմումին կցվում է մտավոր սեփականության օբյեկտները միասնական ռեեստրից հանելու հետ կապված լիազորությունների՝ իրավատիրոջ կողմից տրամադրումը հաստատող փաստաթուղթ։

48. Մտավոր սեփականության օբյեկտների՝ միասնական ռեեստրից հանումն իրականացվում է պատասխանատու դեպարտամենտի լիազորված աշխատակցի կողմից պատրաստված և տնօրենի (տնօրենի տեղակալի) կողմից ստորագրված որոշման հիման վրա։

49. Մտավոր սեփականության օբյեկտները միասնական ռեեստրից հանելու վերաբերյալ որոշումն ընդունվում է սույն կանոնակարգի 46-րդ կետում նշված հիմքերի առաջացման օրվանից 10 աշխատանքային օրվա ընթացքում։

50. Եթե տեղեկատվություն է ստացվում իրավատիրոջը (նրա ներկայացուցչին) ներկայացված փաստաթղթերի և (կամ) տեղեկությունների ոչ հավաստի լինելու մասին, անդամ պետությունների պետական մարմիններին, կազմակերպություններին և այլ անձանց կարող է ուղարկվել հարցում՝ մտավոր սեփականության օբյեկտները միասնական ռեեստրից հանելու համար հիմք հանդիսացող տեղեկությունները հաստատող փաստաթղթերը ներկայացնելու մասին։

Այդ դեպքում մտավոր սեփականության օբյեկտները միասնական ռեեստրից հանելու վերաբերյալ որոշում ընդունելու ժամկետը երկարաձգվում է 30 աշխատանքային օրով։

51. Մտավոր սեփականության օբյեկտները միասնական ռեեստրից հանելու վերաբերյալ որոշումն ընդունվելու օրվանից 3 աշխատանքային օրվա ընթացքում լիազորված աշխատակցի կողմից միասնական ռեեստրում կատարվում են համապատասխան փոփոխությունները, իսկ հայտատուին ու կենտրոնական մաքսային մարմիններին ուղարկվում է ծանուցում։

VII. Միասնական ռեեստրի հասանելիությունը և միասնական ռեեստրից տեղեկությունների հրապարակումը   
Միության պաշտոնական կայքում

52. Կենտրոնական մաքսային մարմիններն ապահովում են միասնական ռեեստրում պարունակվող տեղեկությունների հասանելիությունն անդամ պետությունների մաքսային մարմինների լիազորված անձանց համար։

53. Պատասխանատու դեպարտամենտն ապահովում է միասնական ռեեստրից հետևյալ տեղեկությունների հրապարակումը Միության պաշտոնական կայքում՝

մտավոր սեփականության օբյեկտի գրանցման համարը

մտավոր սեփականության օբյեկտի անվանումը (նկարագրությունը, պատկերը)

մտավոր սեփականության օբյեկտի նկատմամբ իրավունքի հաստատման համար ներկայացված փաստաթղթի անվանումն ու վավերապայմանները

ապրանքների անվանումներն ու դասերը՝ Նշանների գրանցման նպատակներով ապրանքների և ծառայությունների միջազգային դասակարգմանը համապատասխան

ապրանքների ծածկագրերը՝ ԵԱՏՄ ԱՏԳ ԱԱ–ին համապատասխան

տեղեկություններ իրավատիրոջ մասին

կոնտակտային տեղեկություններ.

պաշտպանության ժամկետը լրանալու ամսաթիվը։

\_\_\_\_\_\_\_\_\_\_\_\_\_\_

ՀԱՎԵԼՎԱԾ ԹԻՎ 1

Եվրասիական տնտեսական միության անդամ պետությունների մտավոր սեփականության օբյեկտների միասնական մաքսային ռեեստրը վարելու կանոնակարգի

ՁԵՎ

Եվրասիական տնտեսական միության անդամ պետությունների մտավոր սեփականության օբյեկտների միասնական   
մաքսային ռեեստրում մտավոր սեփականության օբյեկտներն ընդգրկելու մասին հայտի

Եվրասիական տնտեսական հանձնաժողով

Հայտ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(իրավատիրոջ (իրավատիրոջ ներկայացուցչի) անվանումը)

Խնդրում եմ Եվրասիական տնտեսական միության անդամ պետությունների մտավոր սեփականության օբյեկտների միասնական մաքսային ռեեստրում ընդգրկել մտավոր սեփականության հետևյալ օբյեկտները, որոնց գրանցման ձևերը կցվում են սույն հայտին՝

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(մտավոր սեփականության օբյեկտի անվանումը)

...

n. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(մտավոր սեփականության օբյեկտի անվանումը)

Ոչ հավաստի տեղեկություններ ներկայացնելու հետևանքների մասին տեղեկացված եմ։

Եվրասիական տնտեսական միության անդամ պետությունների մտավոր սեփականության օբյեկտների միասնական մաքսային ռեեստրում մտավոր սեփականության օբյեկտներն ընդգրկելու հետ կապված հարցերին առնչվող թղթակցությունը խնդրում եմ ուղարկել էլեկտրոնային փոստի հետևյալ հասցեով՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Սույն հայտի և դրանց կցվող փաստաթղթերի ու գրանցման ձևերի մեջ նշված տեղեկությունների փոփոխման դեպքում պարտավորվում եմ անհապաղ ձեռնարկել Եվրասիական տնտեսական հանձնաժողովի կոլեգիայի թվականի թիվ որոշմամբ հաստատված՝ Եվրասիական տնտեսական միության անդամ պետությունների մտավոր սեփականության օբյեկտների միասնական մաքսային ռեեստրը վարելու կանոնակարգով նախատեսված միջոցները։

Եվրասիական տնտեսական հանձնաժողով և Եվրասիական տնտեսական միության անդամ պետությունների մաքսային մարմիններ ներկայացվող տեղեկությունների ավտոմատացված, ինչպես նաև առանց ավտոմատացման միջոցների մշակմանը համաձայն եմ։

Հավելվածներ.

1. Գրանցման ձևերը՝ \_\_\_\_\_\_\_\_ թերթի վրա

2. Լիազորագիրը (լիազորագրերը) (առկայության դեպքում)՝ \_\_\_\_ թերթի վրա

3. Պարտավորագիրը՝ \_\_\_\_\_\_ թերթի վրա

4. Մտավոր սեփականության օբյեկտների նկատմամբ իրավունքների հաստատման համար ներկայացվող փաստաթղթերը՝ \_\_\_\_\_\_\_ թերթի վրա

5. Այլ փաստաթղթեր՝ \_\_\_\_\_\_\_\_\_\_\_\_\_\_ \_\_\_\_\_\_ թերթի վրա

(նշել)

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_  (պաշտոնը) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (ստորագրությունը, կնիքը (առկայության դեպքում)) | \_\_\_\_\_\_\_\_\_\_\_\_\_\_\_\_  (Ա.Ա.Հ.) |

\_\_\_\_\_\_\_\_\_\_\_\_\_\_\_

ՀԱՎԵԼՎԱԾ ԹԻՎ 2

Եվրասիական տնտեսական միության անդամ պետությունների մտավոր սեփականության օբյեկտների միասնական մաքսային ռեեստրը վարելու կանոնակարգի

ՑԱՆԿ

մտավոր սեփականության օբյեկտի   
գրանցման ձևի վանդակների

1. Մտավոր սեփականության օբյեկտը

2. Իրավատերերի թիվը

3. Մտավոր սեփականության օբյեկտի տեսակը

4. Առանցքային արտահայտությունները

5. Իրավատերը

6. Իրավատիրոջ ներկայացուցիչը

7. Լիազորագիրը

8. Իրավունքի հաստատումը

9. Բնօրինակ ապրանքների շրջանառությանն առնչվող տեղեկությունները

10. Մտավոր սեփականության օբյեկտի նկատմամբ իրավունքների խախտման հատկանիշներ ունեցող ապրանքների շրջանառությանն առնչվող տեղեկությունները

11. ԵԱՏՄ ԱՏԳ ԱԱ ծածկագրերը

12. Բացառումները

13. Մտավոր սեփականության օբյեկտի նկատմամբ իրավունքների պաշտպանության ժամկետը

14. Կոնտակտային անձինք

15. Ստորագրությունը և ամսաթիվը

\_\_\_\_\_\_\_\_\_\_\_\_\_\_\_\_

ՀԱՎԵԼՎԱԾ ԹԻՎ 3

Եվրասիական տնտեսական միության անդամ պետությունների մտավոր սեփականության օբյեկտների միասնական մաքսային ռեեստրը վարելու կանոնակարգի

ՑԱՆԿ

Եվրասիական տնտեսական միության անդամ պետություններում մտավոր սեփականության օբյեկտների նկատմամբ իրավունքների հաստատման համար ներկայացվող փաստաթղթերի

1. Հեղինակային իրավունքի օբյեկտների համար՝

հեղինակային իրավունքի օբյեկտների գրանցումը հաստատող փաստաթղթերը

հեղինակային իրավունքի օբյեկտների ավանդադրմանն առնչվող փաստաթղթերը

հեղինակային իրավունքի օբյեկտների նկատմամբ բացառիկ իրավունքի օտարման մասին պայմանագրերը

հեղինակային իրավունքի օբյեկտների նկատմամբ բացառիկ իրավունքն այլ անձանց առանց պայմանագրի փոխանցելու փաստը հաստատող փաստաթղթերը

գործատուի և հեղինակի միջև ծառայողական ստեղծագործության վերաբերյալ աշխատանքային կամ այլ պայմանագիր։

2. Հարակից իրավունքների օբյեկտների համար՝

հարակից իրավունքների օբյեկտների գրանցումը հաստատող փաստաթղթերը

հարակից իրավունքների օբյեկտների ավանդադրմանն առնչվող փաստաթղթերը

հարակից իրավունքների օբյեկտների նկատմամբ բացառիկ իրավունքի օտարման մասին պայմանագրերը

հարակից իրավունքների օբյեկտների նկատմամբ բացառիկ իրավունքն այլ անձանց առանց պայմանագրի փոխանցելու փաստը հաստատող փաստաթղթերը:

3. Ապրանքային նշանների (սպասարկման նշանների) համար՝

ապրանքային նշանների (սպասարկման նշանների) գրանցումը հաստատող փաստաթղթերը

քաղվածք պետական ռեեստրներից

միջազգային պայմանագրերին համապատասխան՝ Եվրասիական տնտեսական միության անդամ պետություններում ապրանքային նշանների (սպասարկման նշանների) իրավական պահպանության առկայության վերաբերյալ փաստաթղթերը։

|  |  |
| --- | --- |
| Ծանոթագրություններ. | 1. Հայտին կցվում են սույն ցանկով նախատեսված փաստաթղթերը, որոնք հայտատուի մոտ առկա են՝ մտավոր սեփականության որոշակի օբյեկտների իրավական պահպանության առանձնահատկություններով պայմանավորված։  2. Հայտատուն կարող է ներկայացնել Եվրասիական տնտեսական միության անդամ պետությունների օրենսդրությամբ նախատեսված այլ փաստաթղթեր։ |

\_\_\_\_\_\_\_\_\_\_\_\_\_\_\_\_\_\_

ՀԱՎԵԼՎԱԾ ԹԻՎ 4

Եվրասիական տնտեսական միության անդամ պետությունների մտավոր սեփականության օբյեկտների միասնական մաքսային ռեեստրը վարելու կանոնակարգի

ՁԵՎ

գույքային վնասի փոխհատուցման պարտավորագրի

ՊԱՐՏԱՎՈՐԱԳԻՐ

Եվրասիական տնտեսական միության անդամ պետությունների մտավոր սեփականության օբյեկտների միասնական մաքսային ռեեստրում մտավոր սեփականության օբյեկտներն ընդգրկելու մասին \_\_\_\_\_\_\_\_\_\_\_\_\_\_\_ թվականի թիվ \_\_\_\_\_ հայտի

Եվրասիական տնտեսական միության մաքսային օրենսգրքի 385-րդ հոդվածի

9-րդ կետին համապատասխան՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(իրավատիրոջ անվանումը)

պարտավորվում է փոխհատուցել հայտի մեջ նշված մտավոր սեփականության օբյեկտները պարունակող ապրանքների բացթողման ժամկետի կասեցման առնչությամբ ապրանքների հայտարարատուին, սեփականատիրոջը, ստացողին կամ այլ անձանց պատճառված գույքային վնասը, եթե Եվրասիական տնտեսական միության անդամ պետության օրենսդրությամբ սահմանված կարգով չարձանագրվի մտավոր սեփականության օբյեկտների նկատմամբ իրավունքների խախտում։

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_  (ամսաթիվը) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (ստորագրությունը) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Ա.Ա.Հ.) |

ՀԱՎԵԼՎԱԾ ԹԻՎ 5

Եվրասիական տնտեսական միության անդամ պետությունների մտավոր սեփականության օբյեկտների միասնական մաքսային ռեեստրը վարելու կանոնակարգի

(ձև)

ՄԵՐԺՈՒՄ

կենտրոնական մաքսային մարմնի՝ Եվրասիական տնտեսական միության անդամ պետությունների մտավոր սեփականության օբյեկտների միասնական մաքսային ռեեստրում մտավոր սեփականության օբյեկտներն ընդգրկելու մասով

Կենտրոնական մաքսային մարմնի անվանումը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Հայտի համարը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Հայտատու \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Սույնով տեղեկացնում ենք, որ գրանցման ձևի մեջ նշված մտավոր սեփականության օբյեկտը չի կարող ընդգրկվել Եվրասիական տնտեսական միության անդամ պետությունների մտավոր սեփականության օբյեկտների միասնական մաքսային ռեեստրում։

Գրանցման ձևի համարը՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Մերժման հիմքերը՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Կենտրոնական մաքսային մարմնի լիազորված անձի ազգանունը, անվան սկզբնատառերը և պաշտոնը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Կենտրոնական մաքսային մարմնի կոնտակտային անձի ազգանունը, անվան սկզբնատառերը, պաշտոնը, հեռախոսահամարը և էլեկտրոնային փոստի հասցեն \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_

ՀԱՎԵԼՎԱԾ ԹԻՎ 6

Եվրասիական տնտեսական միության անդամ պետությունների մտավոր սեփականության օբյեկտների միասնական մաքսային ռեեստրը վարելու կանոնակարգի

ՑԱՆԿ

Եվրասիական տնտեսական միության անդամ պետությունների մտավոր սեփականության օբյեկտների միասնական մաքսային ռեեստրում ընդգրկվող տեղեկությունների

1. Մտավոր սեփականության օբյեկտի գրանցման համարը։

2. Մտավոր սեփականության օբյեկտի անվանումը (նկարագրությունը, պատկերը)։

3. Մտավոր սեփականության օբյեկտի նկատմամբ իրավունքի հաստատման համար ներկայացված փաստաթղթի անվանումն ու վավերապայմանները․

4. Ապրանքների անվանումներն ու դասերը՝ Նշանների գրանցման նպատակներով ապրանքների և ծառայությունների միջազգային դասակարգմանը համապատասխան։

5. Ապրանքների ծածկագրերը՝ ԵԱՏՄ ԱՏԳ ԱԱ–ին համապատասխան։

6. Տեղեկություններ իրավատիրոջ մասին։

7. Կոնտակտային տեղեկություններ։

8. Պաշտպանության ժամկետը լրանալու ամսաթիվը։

9. Բնօրինակ ապրանքների շրջանառությանն առնչվող տեղեկությունները։

10. Մտավոր սեփականության օբյեկտի նկատմամբ իրավունքների խախտումների հատկանիշներ ունեցող ապրանքների շրջանառությանն առնչվող տեղեկությունները։

11. Բացառումները։

\_\_\_\_\_\_\_\_\_\_\_\_